ANDERKANT DIE HEMEL, sy nuutste enkelsnit, raak weer die dood aan – dié dood van ‘n kind – wat niemand wat nog nie deur daardie rouproses gegaan het, sal verstaan nie.
So vorige twee enkelsnitte Skadu’s wat dans en Crazy Mal oor jou vertel die ware verhaal van die kleinste baba, Meyer, wat tot nou toe nog in Suid-Afrika gebore is. Hy het net 650 gram by geboorte geweeg. Dié liedjies is storiegedrewe wat nie net klein Meyer se pad na herstel vertel nie, maar ook die frustrasies en pyn waardeur sy ouers moes gaan.
Kwaggabees sê hy kry sommer ‘n knop in sy keel as hy oor die liedjie praat. “Ek het nog nie ‘n kind aan die dood afgestaan nie, maar op ‘n manier kon ek die ouers se seerkry in die liedjie verwoord.”
Kennisse van Kwaggabees se tweejarige dogtertjie is oorlede nadat ‘n voertuig haar raak gery het. “Ek het nog nie genoeg moed bymekaargeskraap om die ouers te vertel dat die liedjie spesiaal vir hulle dogtertjie geskryf is nie. Dit is ‘n lelike ding as ouers ‘n kind moet verloor.”